CELEX: 62014CN0575
Language: lt
Date: 2014-12-11 00:00:00
Title: Byla C-575/14 P: 2014 m. gruodžio 11 d. Evropaïki Dynamiki – Proigmena Systimata Tilepikoinonion Pliroforikis kai Tilematikis AE pateiktas apeliacinis skundas dėl 2014 m. spalio 2 d. Bendrojo Teismo (šeštoji kolegija) priimto sprendimo byloje T-340/07 RENV Evropaïki Dynamiki – Proigmena Systimata Tilepikoinonion Pliroforikis kai Tilematikis AE/Europos Komisija

23.2.2015   
            
            
               LT
            
            
               Europos Sąjungos oficialusis leidinys
            
            
               C 65/25
            
         2014 m. gruodžio 11 d.Evropaïki Dynamiki – Proigmena Systimata Tilepikoinonion Pliroforikis kai Tilematikis AE pateiktas apeliacinis skundas dėl 2014 m. spalio 2 d. Bendrojo Teismo (šeštoji kolegija) priimto sprendimo byloje T-340/07 RENV Evropaïki Dynamiki – Proigmena Systimata Tilepikoinonion Pliroforikis kai Tilematikis AE/Europos Komisija
   
   (Byla C-575/14 P)
   (2015/C 065/35)
   Proceso kalba: anglų
   
      Šalys
   
   
      Apeliantė: Evropaïki Dynamiki – Proigmena Systimata Tilepikoinonion Pliroforikis kai Tilematikis AE, atstovaujama Δικηγόροι M. Sfyri, I. Ampazis,
   
      Kita proceso šalis: Europos Komisija
   
      Apeliantės reikalavimai
   
   Apeliantė Teisingumo Teismo prašo:
   
               —
            
            
               panaikinti skundžiamą Bendrojo Teismo sprendimą,
            
         
               —
            
            
               nurodyti Komisijai atlyginti žalą, kurią apeliantė patyrė dėl to, kad Komisija nevykdė sutartinių prievolių pagal sutartį EDC-53007 EEBO/27873, susijusią su projektu „e-Content Exposure and Business Opportunities“. Konkrečiai nurodyti Komisijai sumokėti 1 72  588,62 EUR sumą, atitinkančią visas apeliantės išlaidas, susijusias su visais darbais, kurių apeliantė ėmėsi iki sutarties nutraukimo 2003 m. gegužės 16 d. ir kuriuos atliko vykdydama savo sutartines prievoles. Subsidiariai, jei Teisingumo Teismas nuspręstų, kad apeliantė turėjo nutraukti visus darbus nuo 2003 m. gegužės 16 d., nurodyti Komisijai sumokėti bent jau 1 27  076,48 EUR sumą, atitinkančią visas apeliantės teisėtai ir griežtai laikantis sutarties sąlygų iki tos dienos patirtas išlaidas,
            
         
               —
            
            
               nurodyti Komisijai padengti apeliantės teisines ir kitas išlaidas, patirtas per pirmąjį procesą ir šį apeliacinį procesą, net jei apeliacinis skundas būtų atmestas, ir išlaidas, patirtas dėl šio apeliacinio skundo, jei jis būtų patenkintas.
            
         
      Apeliacinio skundo pagrindai ir pagrindiniai argumentai
   
   Apeliantė grindžia savo apeliacinį skundą tuo, kad neteisingai išaiškinęs sutarties EDC-53007 EEBO/27873 „Bendrų sąlygų“ II priedą ir atmetęs pateiktos išlaidų deklaracijos įrodomąją vertę bei todėl neteisingai nusprendęs, kad apeliantės pateikti dokumentai yra netinkami ir nepakankami įrodyti, kad juose nurodytos išlaidos buvo iš tikrųjų patirtos įgyvendinant projektą, Bendrasis Teismas iškraipė akivaizdžią jam pateiktų įrodymų reikšmę.